San Sebastianas (Venesuela)
San Sebastianas (isp. San Sebastián) arba San Sebastian de los Rejesas (San Sebastián de los Reyes) – miestas šiaurės Venesueloje, Aragvoje, Gvariko pakrantėje, į rytus nuo San Chuan de los Moroso. Pro miestą eina Valensijos–Barselonos plentas. Yra kolonijinių laikų Karmeno Mergelės bažnyčia, keletas kitų senovinių pastatų ir aikščių. Vystoma gyvulininkystė ir pieno pramonė.